επι πρεσβωνος το αρτεμεισιωνος εδοξεν τη βουλη φιλοσεβαστω περι ων ενεφανισαν οι στρατηγοι και ο γραμματευς του δημου απολλωνιος μηνογενους φιλοσεβαστος επει μετηλλαχε τον βιον μαρκος αντωνιος μαρκου υιος φαβια αλβος ανηρ εν πολλοις την περι αυτον προς την πολιν ευνοιαν επιδεδειγμενος δια τε συνηγοριων και εκδικιων ας υπερ των κοινων δια παντος παρεσχετο εφ οις η βουλη επαχθως ενενκασα την μεταλλαγην αυτου εκρειναν τα προσηκοντα τη εκκομιδη και κηδηα αυτου ψηφισασθαι ουτως συνεκκομισθηναι αλβον ως αν οι προσηκοντες αυτω προαιρωνται στεφανωθηναι δε και επι της εκκομιδης ανανγελιας γενομενης υπο του κηρυκος η βουλη και ο δημος στεφανουσι μαρκον αντωνιον μαρκου υιον φαβια αλβον διηνεκως προστατην γεγονοτα του τε ιερου της αρτεμιδος και της πολεως βιωσαντα σωφρονως και κοσμιως τεθηναι δε αυτον εν τη προεψηφισμενη της γυναικος αυτου ενταφη δεδοχθαι τη βουλη φιλοσεβαστω γενεσθαι καθοτι προγεγραπται.
IEph 614C